Държавен вестник, бр. 26, 2019 г., стр. 69

БРОЙ  26	
Д Ъ Р Ж А В Е Н  В Е С Т Н И К 	
СТР.  69  
(3) За започване на административното 
производство по ал. 2 Съветът уведомява 
притежателя на разрешението за употреба.
(4) За извършване на служебната проверка 
по ал. 1 притежателите на разрешения за упо­
треба не дължат внасянето на държавна такса.
§ 7. По започналите и незавършили към 
влизането в сила на това постановление про­
изводства за изготвяне на оценка на здрав­
ните технологии на лекарствени продукти 
се заплащат такси в размерите, определени 
в Тарифата за таксите, които се събират по 
Закона за лекарствените продукти в хуман­
ната медицина.
§ 8. (1) Срокът по § 1, т. 42, буква „а“, под­
букви „аа“ и „бб“, буква „в“, подбукви „аа“ и 
„бб“ започва да тече считано от 1 април 2019 г.
(2) Декларациите, подадени по реда на 
чл. 43 от Наредбата за условията, правилата и 
реда за регулиране и регистриране на цените 
на лекарствените продукти до 1 април 2019 г., 
се разглеждат от Националния съвет по цени 
и реимбурсиране на лекарствените продукти 
по досегашния ред.
§ 9. В срок до един месец от влизането в 
сила на това постановление председателят на 
Националния съвет по цени и реимбурсиране 
на лекарствените продукти утвърждава длъж­
ностното разписание на служителите в съвета.
§ 10. Постановлението влиза в сила от
1 април 2019 г.
Министър-председател: 
Бойко Борисов
Главен секретар на Министерския съвет: 
Веселин Даков
2376
РЕШЕНИЕ № 157 
ОТ 22 МАРТ 2019 Г.
за приемане на отчета за дейността на Упра­
вителния съвет на Националния компенса­
ционен жилищен фонд за 2018 г.
На основание чл. 9, ал. 4 от Закона за уреж­
дане правата на граждани с многогодишни 
жилищноспестовни влогове
МИНИСТЕРСКИЯТ СЪВЕТ
Р Е Ш И :
1. Приема отчета за дейността на Упра­
вителния съвет на Националния компенса­
ционен жилищен фонд за 2018 г. съгласно 
приложение № 1.
2. Приема отчета за приходите и разходите 
по бюджета на Националния компенсационен 
жилищен фонд за 2018 г. съгласно приложе­
ние № 2.
За министър-председател:
Томислав Дончев
За главен секретар на Министерския съвет: 
Росен Кожухаров
Приложение № 1
към т. 1
ОТЧЕТ
за дейността на Управителния съвет на Наци­
оналния компенсационен жилищен фонд при 
Министерския съвет за периода 1 януари –
31 декември 2018 г.
Законът за уреждане правата на граждани 
с многогодишни жилищноспестовни влогове 
(ЗУПГМЖСВ) с чл. 9, ал. 1 възлага на Упра­
вителния съвет (УС) на Националния компен­
сационен жилищен фонд (НКЖФ), наричан 
по-нататък „Фонда“, изпълнението на следните 
функции:
1. Управление на имуществото на Фонда.
2. Определяне на левовия индекс на спес­
товното число.
3. Контрол върху дейността на местните 
комисии.
Съгласно параграф 19 от преходните и за­
ключителните разпоредби на Правилника за 
прилагане на ЗУПГМЖСВ (ППЗУПГМЖСВ) 
на УС на Фонда е възложено цялостното из­
пълнение на разпоредбите му.
I. Управление на имуществото на Фонда
1. Организиране набирането на сред­
ствата на Фонда по реда на чл. 6, ал. 1 от
ЗУПГМЖСВ:
а) бюджетни субсидии, чийто размер се 
определя със закона за държавния бюджет на 
Република България за съответната година;
б) постъпления от дарения и помощи от 
български и чуждестранни лица;
в) петдесет на сто от постъпленията от про­
дажбата на жилищни и вилни имоти, отнети в 
полза на държавата със съдебен акт.
Субсидията по буква „а“ е най-големият 
приходоизточник. Със Закона за държавния 
бюджет на Република България за 2018 г. и в 
приложение № 1 към чл. 1 на Постановление 
№ 332 на Министерския съвет от 2017 г. за из­
пълнение на държавния бюджет на Република 
България за 2018 г. за Фонда като второсте­
пенен разпоредител към Министерството на 
финансите бяха предвидени за обезщетения и 
помощи за домакинства (левови компенсации) 
в размер 11 130 000,00 лв.
На основание чл. 112, ал. 1 от Закона за 
публичните финанси и в изпълнение на По­
становление № 254 на Министерския съвет от 
2018 г. Министерството на финансите извърши 
вътрешнокомпенсирани промени на утвърдени­
те разходи по области на политики (бюджетни 
програми на Министерството на финансите 
за 2018 г.), като увеличи бюджетна програма 
„Национален компенсационен жилищен фонд“, 
§ 42-00 „Текущи трансфери, обезщетения и по­
мощи за домакинства“ с общо 9 000 000,00 лв. 
От увеличение на трансферите ни от Минис­
терството на финансите и по уточнен план 
предоставените ни средства възлизат в размер 
20 130 000,00 лв.
Приходоизточниците по букви „б“ и „в“ 
нямат реализация.